ทานยาคุมมาต่อเนื่อง แต่ดันลืมทานวันที่มีเพศสัมพันธ์มีโอกาสท้องไหม ยาเม้ดที่8 ตื่นเช้ามาทานเม้ดที่ลืมทันที
สวัสดีค่ะ การรับประทานยาเม็ดคุมกำเนิด (Oral contraceptive pills) โดยทั่วไปมีทั้งแบบ 21 และ 28 เม็ด โดยที่ส่วนใหญ่จะใช้เป็นแบบฮอร์โมนรวม คือตัวเม็ดที่เป็นฮอร์โมน จะมีตัวยาเท่ากันทั้งหมดดังนั้น ต้องดูก่อนค่ะว่า เป็นการรับประทานแบบไหน ถ้าเป็น เเบบ 28 เม็ด ซึ่งจะมีตัวยาฮอร์โมนที่ใช้ในการคุมกำเนิด จริงๆ 21-24 เม็ดแรก อีก 4-7 เม็ด จะเป็นวิตามินบำรุงค่ะส่วนแบบ 21 เม็ดจะเป็นฮอร์โมนทั้งหมด เมื่อทานครบเเล้วให้เว้นไปอีก 7 วัน ท้ังนี้ถ้าเป็นเม็ดที่ 8 ของแผงยาคุม มีโอกาสสูงที่น่าจะเป็นเม็ดฮอร์โมนค่ะโดยทั่วไปถ้าลืม 1 เม็ด เเนะนำให้รีบรับประทานทันทีค่ะ ซึ่ง ถือว่า ทำได้อย่างถูกต้องค่ะ อย่างไรก็ตาม ประสิทธิภาพในการคุมกำเนิดของยาคุม คือ การยับยั้งการตกไข่ ร่วมกับทำให้เยื่อบุโพรงบางตัวลง เเละเพิ่มความข้นเหนียวของมูกที่ปากมดลูกทำให้เมื่อมีการลืมรับประทานยาเกิดขึ้น สิ่งที่เกิดขึ้น คือ ระดับของฮอร์โมนในร่างกายอาจเกิดการเปลี่ยนเเปลง คือ ลดต่ำลง อาจกระทบต่อความสามารถในการยับยั้งการตกไข่ ดังนั้น จึงถือว่ามีความเสี่ยสูงขึ้นเล็กน้อยที่อาจจะทำให้เกิดการตั้งครรภ์ขึ้นได้ค่ะ แต่ก็ยังดีกว่าการลืมรับประทาน 2 วัน หรือ ถ้าลืม 3 วัน เเบบนี้เเทบไม่เหลือประสิทธิภาพในการคุมกำเนิดเเล้วค่ะทั้งนี้การใช้ยาคุมกำเนิด ถึงเเม้ว่ารับประทานอย่างสม่ำเสมอ ก็ยังสามารถมีโอกาสตั้งครรภ์ (Failure rate) ได้ประมาณ 0.5/1000 ดังนั้น การที่ระดับยาในร่างกายมีการเปลี่ยนแปลงจากการลืมรับประทานยา อาจเพิ่มโอกาสการตั้งครรภ์ได้ค่ะ